नेकपा गण्डकी प्रदेशका सहइन्चार्ज खगराज अधिकारी, अध्यक्ष हितराज पाण्डे र प्रदेश कमिटीका सचिव गोविन्द नेपालीको उपस्थितिमा बसेको बैठकले सर्वसम्मत रुपमा संयन्त्र चयन गरेको नेकपाले जनाएको छ । संयन्त्रमा साविक एमाले र माओवादी केन्द्रका नगरपालिका र गाउँपालिका कमिटीका इन्चार्ज तथा पदाधिकारीलाई सदस्यका रुपमा राखिएको छ । संयोजक भने वरिष्ठ सदस्यमध्येबाट चयन गरिने वा आलोपालो समेत गर्न सकिने व्यवस्था गरिएको नेकपाका केन्द्रीय सदस्य गुप्तबहादुर हमालले जानकारी दिनुभयो ।
